b'\n_START_ARTICLE_\nSankt Pandekage\n_START_PARAGRAPH_\nSkt. Pandekage\xc2\xa0(nederlandsk: Sint Pannekoek) er en\xc2\xa0nyere fest opfundet af tegneserietegner Jan Kruis, som finder sted den 29. november. I 1986 blev festdagen for f\xc3\xb8rste gang n\xc3\xa6vnt i den ugentlige tegneserier Jan, Jans en de kinderen\xc2\xa0 i ugebladet\xc2\xa0Libelle. Siden da er festdagen blevet afholdt i virkeligheden, i f\xc3\xb8rste omgang is\xc3\xa6r i Rotterdam\xc2\xa0og Groningen i Nederlandene (Holland).\n_START_SECTION_\nBaggrunden\n_START_PARAGRAPH_\nI tegneserien har bedstefar Tromp og hans barnebarn Catootje ingen appetit p\xc3\xa5 de b\xc3\xb8nner som\xc2\xa0Jans (moderen) har lavet. Bedstefar fastsl\xc3\xa5r at det er den 29. november, og at det derfor er Sint Pannekoek. Dette er, if\xc3\xb8lge ham, en gammel Rotterdamsk festdag, hvor moderen i familien bager\xc2\xa0pandekager. Familiemedlemmerne venter til husets herre kommer hjem, hver med en pandekage p\xc3\xa5 sit hoved. S\xc3\xa5 snart han kommer ind af d\xc3\xb8ren, \xc3\xb8nsker de ham "en gl\xc3\xa6delig og velsignet Skt. Pandekage"._NEWLINE_Efter offentligg\xc3\xb8relsen af tegneserien blev denne fiktive fest\xc2\xa0gradvist mere kendt, i f\xc3\xb8rste omgang i Rotterdam, men senere ogs\xc3\xa5 i flere andre nederlandske byer, bl.a. i Groningen.\xc2\xa0Flere steder bruges festen til at rejse penge til velg\xc3\xb8renhed. _NEWLINE_Desuden sender folk den 29. november selfies med en pandekage p\xc3\xa5 hovedet p\xc3\xa5 sociale medier som Twitter og Facebook._NEWLINE_I 2015 skrev Kruis, som et supplement til tegneserien, Sankt Pandekages Evangeliet, som foreg\xc3\xa5r i 1100-tallet i et kloster ved \xc3\xa5en Rotte i Rotterdam. Historien handler om 15-\xc3\xa5rsdagen for munken, Gerrit (Gerrit er ogs\xc3\xa5 fornavnet p\xc3\xa5 bedstefar Tromp). _NEWLINE_I oktober 2016 grundlagde Kruis, sammen med "Sint Pannekoek"-organisationer i Groningen og Rotterdam, "Het Nationale Comit\xc3\xa9 Sint Pannekoek".\n_START_SECTION_\nLigheder med andre traditioner\n_START_PARAGRAPH_\nSint Pannekoek har visse ligheder med andre reelle folkelige traditioner: den russiske Maslenitsa, den franske Mardi Gras og Pancake Tuesday / pandekagedag, som i engelsksprogende lande fejres p\xc3\xa5 Hvide tirsdag ved\xc2\xa0fastelavn. P\xc3\xa5 disse festivaler spises traditionelt ogs\xc3\xa5 pandekager.'